FLORULA ATACAMENSIS 
SEU 
ENUMERATIO PLANTARUM IN ITINERE PER DESERTUM ATACAMENSE 
ORSERVATARUM. 
PRAEFATIO. 
In sequentibus paginis enumerationem omnium plantarum a me in vastissima et de¬ 
sertissima regione, quam desertum Atacama vocant, collectarum dedi. Extenditur haec regio 
a cuprifodinis, quibus nomen S. Bartolo, paulo magis septentrionalibus quam oppidum S. 
Pedro de Atacama usque ad flumen Copiapb, sive 22° 14' — 27°23' latit. australis, et a mari 
Pacifico usque ad gradum 68 V 2 longitudinis a Greenwich computatae. In hoc vastissimo 
tractu terrae nostrae vix 400 species inveni, quarum 260 in libris, qui mihi suppetunt, 
descriptas non inveni. Genera 26 in flora Chilensi nondum observata erant, quorum nomina 
sunt: Stichophyllum Ph., Microphyes Ph., Biazia Ph., Silvaea Ph. inter Portulaceas; Eu~ 
lychnia Ph. inter Cacteas; Eremocharis Ph. et Domeykoa Ph. inter Umbelliferas; TJrmenetea 
Ph., Chondrochilus Ph., Gypothamnium Ph., Oxyphyllum Ph., Jobaphes Ph., Polycladus Ph., 
Brachyandra Ph., Vazquezia Ph., Stevia Cav. inter Synanthereas; Centunculus L., Glaux L. 
inter Primulaceas; Varasia Ph. inter Gentianeas; Nama L. inter Hydroleaceas; Coldenia L. 
inter Borragineas; Bicliptera Juss. inter Acanthaceas; Rhopalostigma Ph, et Waddingtonia 
Ph. inter Solanaceas; Statice L. inter Plumbagineas; Croton L. inter Euphorbiaceas; et Pit- 
cairnia L/Hdrit. inter Bromeliaceas. 
In disponendis speciebus ordinem adoptavi, quem cl. Gay in compilatione Florae Chi- 
lensis (vide ejus „Historia fisica y politica de Chile“) secutus est, et plantas in hoc libro jam 
descriptas tantummodo nomine suo enumeravi, paginam dicti libri, ubi descriptio earum re- 
peritur, laudans; novas species breviter tantum descripsi, sed, uti spero, modo sufficiente, 
ut a botanicis recognosci possint. 
Distributio plantarum deserti Atacamensis inter familias suas e tabula sequente pate¬ 
bit, cui proportionem singularum familiarum in flora generali Chilensi adjeci, quo magis diffe¬ 
rentia appareat. 
1 
